Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 750/11/8811	Trebišov, 25.1.2012
EEČ : 2-69-21-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Trebišov
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
14.10.2011 o 16.09 hod., telefonickým hovorom v dĺžke 13 sekúnd oznámil na telefónne číslo XXXXX, ktoré je pridelené XXXXX, vedome nepravdivú poplašnú správu v znení: „ XXXXX Máte tam bombu, zmiznite, lebo o polnoci vybuchne, pričom touto nepravdivou poplašnou správou vyvolal opatrenia vedúce k k vážnemu znepokojeniu obyvateľov uvedenej liečebne  z a s t a v u j e m,  pretože obvinený XXXXX nebol v čase činu pre nepríčetnosť trestne zodpovedný.

Právna veta:
Podľa  § 215 ods. 1 písm. e Tr. por. trestné stíhanie z a s t a v u j e m, pretože obvinený nebol v čase činu pre nepríčetnosť trestne zodpovedný.
Odôvodnenie:
	Uznesením vyšetrovateľa OR PZ, Odbor kriminálnej polície v Trebišove sp. zn. ORP-640/OVK-TV-2011 z 25.11.2011 bolo vznesené obvinenie XXXXX za prečin šírenia poplašnej správy podľa § 361 ods. 1, ods. 2 Tr. zák.

	Tento prečin mal obvinený spáchať tak, ako je to uvedené vo výrokovej časti tohto uznesenia.

	V priebehu vyšetrovania bol okrem iného vypracovaný aj znalecký posudok z odboru psychiatrie, z ktorého je zrejmé, že obv. XXXXX aktuálne trpí a v čase spáchania skutku trpel na závažné duševné psychotické ochorenie - Hebefrénnu schizofréniu, v dôsledku ktorej duševnej choroby nechápe zmysel trestného konania a v čase spáchania skutku nebol schopný rozpoznať nebezpečenstvo svojho konania pre spoločnosť a nebol schopný svoje konanie ovládať.

            Znalci záverom vzhľadom na závažnosť duševného ochorenia obvineného pripustili možnosť ďalšieho páchania trestnej činnosti obvineným a preto odporučili nariadiť u neho ochranné psychiatrické liečenie ústavnou formou.

            Podľa § 215 ods. 1 písm. e Tr. por., prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	Z uvedených dôvodov bolo preto potrebné trestné stíhanie proti obv. XXXXX zastaviť. 

           Týmto uznesením nie sú dotknuté práva poškodenej strany na náhradu škody, ktoré si táto môže uplatniť v občiansko-súdnom konaní na príslušnom súde.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Mokáň
prokurátor